ུབ་རྫས་དམན་དང་མཆོད་གཏོར་ཆག་པ་དང་། །གཏང་
རག་དུས་སུ་མ་བགྱིས་མཐོལ་ལོ་བཤགས། །མདོར་ན་རང་བཞིན་དག་པའི་སེམས་ཀྱི་
དབྱིངས། །གློ་བུར་ཉེས་པའི་ཚོགས་ཀྱིས་བསྒྲིབས་པ་ལས། །རྨི་ལམ་བཞིན་དུ་ནོངས་
གྱུར་སྒྱུ་མ་དང༌། །གདོད་ནས་སྤྲོས་བྲལ་ངང་དུ་བཤགས་པར་བགྱི། །ཞེས་གདུང་ཤུགས་
དྲག་པོས་བཤགས་པ་བྱའོ། །དེ་ནས་ཐུགས་དམ་བསྐང་བ་ནི། བསྐང་རྫས་རྣམས་ལས་
སྔགས་ཀྱིས་བསང་། སྭ་བྷ་ཝས་སྟོང་པར་སྦྱངས། སྟོང་པའི་ངང་ལས། རང་རང་གི་
ཡིག་དང་པོ་ཐིག་ལེས་བརྒྱན་པ་ཞུ་བ་ལས་བྱུང་བའི་དཔལ་ལྡན་མ་ཧཱ་ཀཱ་ལ་འཁོར་
.95 -

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ། ༼༦༽
བཅས་ པ་མཉེས་ པར་ བྱེད་ པའི་ དམ་རྫས། སྤྱན་གཟིགས། གཏོར་མ། མཆོད་པའི་བྱེ་
བྲག་བསམ་གྱིས་མི་ཁྱབ་པ་ཞིག་ནག་པོ་ཆེན་པོ་འཁོར་དང་བཅས་པའི་སྤྱན་ལམ་དུ་
འབྱུང་ཞིང་རྒྱས་པར་གྱུར་ཅིག །ཨོཾ་སརྦ་བིད། པཱུ་ར་པཱུ་ར། སུ་ར་སུ་ར། ཨ་ཝརྟ་ཡ་ཨ་ཝརྟ་
ཡ་ཧོ༔ བཛྲ་སྥ་ར་ཎ་ཁཾ། ཞེས་ནམ་མཁའ་མཛོད་ཀྱི་སྔགས་དང་ཕྱག་རྒྱས་བྱིན་གྱིས་
བརླབས་ཤིང་། རྒྱས་པར་བྱེད་ན་སྔགས་(༥༥ན)དྲུག་དང་ཕྱག་རྒྱ་དྲུག་གིས་བྱིན་གྱིས་
བརླབས་ནས་འབུལ་བ་ནི། ཧཱུཾ། ལྷ་མཆོག་མ་ཧཱ་ཀཱ་ལ་མཐུ་བོ་ཆེ། ཁྱོད་ལ་མཐུན་པའི་
དམ་རྫས་འབུལ་བ་ནི། །གཡག་རོག་ཞོལ་ཆེན་སྤྲིན་ལྟར་གཏིབས་པ་དང་། །རྟ་ནག་
རྟིང་དཀར་རླུང་ལྟར་འཕྱོ་བ་དང་། །ལུག་ནག་སྤྱི་དཀར་ཤེལ་ལྟར་འཚེར་བ་དང་། ཁྱི་
ནག་སྙིང་དཀར་དོམ་ལྟར་འཕྱོ་བ་ལ། །མཐིང་ནག་དར་གྱི་ཅོད་པན་མང་པོས་བརྒྱན། །
ལྷ་མཆོག་མ་ཧཱ་ཀཱ་ལའི་ཐུགས་དམ་བསྐང་། །ལྷ་ཆེན་དྲག་པོ་ཞལ་བཞིའི༴། ཞིང་སྐྱོང་
གཟི་ལྡན་དབང་ཕྱུག༴། བྲམ་ཟེའི་གཟུགས་ཅན་དཔའ་བོའི༴། ཡུམ་ཆེན་གཡུང་མོ་ནག་
མོའི༴། ལས་མཛད་གཏུམ་མོ་ལྗང་གུའི༅། དམར་ནག་སྲིན་མོ་ཆེན་མོའི༅། སེར་ནག་སིང་
ག་གླིང་མའི༅། འཁོར་གྱི་ཞིང་སྐྱོང་ཚོགས་ཀྱི༅། དྲེགས་པ་སྡེ་བརྒྱད་ཚོགས་ཀྱི་ཐུགས་
དམ་ བསྐང་། །འཁོར་ དང་ བཅས་ པའི་ ཐུགས་ དམ་ བསྐོངས་ གྱུར་ ཅིག །རྣལ་འབྱོར་
བདག་གི་ཉམས་ཆགས་སོས་གྱུར་ཅིག །གདོང་བཞི་དྲག་པོ་འཁོར་དང་བཅས་རྣམས་
ཀྱིས། །སངས་རྒྱས་བསྟན་པ་སྲུང་ཞིང་སྐྱོང་བ་དང་། གནོད་པའི་དགྲ་བགེགས་ཐལ་
བའི་རྡུལ་དུ་རློགས། །ཞི་རྒྱས་དབང་དྲག་དངོས་གྲུབ་བདག་ལ་སྩོལ། །རཀྟ་དམར་
ཆེན་ཁྲག་གི་ཨཉྙཾ་དང་། །དྲི་ལྡན་གསར་རྙིང་མེ་ཏོག་ནག་པོ་དང་། ཚིལ་ཆེན་མཾ་ས་
སྤོས་ཀྱི་དུད་སྤྲིན་དང༌། །ཞུན་ཆེན་སྒྲོན་མེ་འབར་བའི་སྣང་གསལ་དང་། ཁྲག་ཞག་རྒྱ་
མཚོར་འཁྱིལ་བའི་དྲི་ཆབ་དང་། །ཞལ་ཟས་བཤོས་བུ་དམར་ནག་རི་རབ་ཙམ། ཁྲག་
- 96 -

ཆོས་སྐྱོང་གི་སྐོར། ༼ཨུ
ཞག་ཤ་རུས་གཏམས་པའི་ཚོམ་བུ་བཀོད། །རྐང་གླིང་སྙན་པའི་རོལ་མོའི་སྒྲ་སྒྲོག་
ཅིང༌། · །སྣ་ཚོགས་མཆོད་པའི་སྤྲིན་གྱིས་བརྒྱན་(༥༥བ)པ་འདིས། ལྷ་མཆོག་མ་ཧཱ་ཀཱ་
ལའི་ཐུགས་དམ་བསྐང་། །ཞེས་སོགས་འགྲེའོ། །དམ་རྫས་རྒྱན་དང་ལྡན་པའི་གཏོར་
མ་དང་། འཆི་མེད་བདུད་རྩིའི་སྨན་གྱི་རྒྱ་མཚོ་དང༌། །ཛ་གད་ཕུད་ཀྱི་བཏུང་བ་སྣ་ཚོགས་
དང༌། །བཟའ་དང༌བཏུང་བ་རི་དང་རྒྱ་མཚོ་ཙམ། །ཏིང་འཛིན་སྔགས་དང་ཕྱག་རྒྱས་
བྱིན་བརླབས་པ། །རོ་བརྒྱ་ལྡན་པའི་ཞལ་ཟས་རྒྱ་མཚོ་འདིས། །ལྷ་མཆོག་མ་ཧཱ་ཀཱ་ལའི༴།
རྒྱས་པར་སྤྲོ་ན། བླ་མ་དམ་པ་རྣམས་ཀྱིས་མཛད་པའི་བསྐང་བ་རྣམས་དང་། བདག་གིས་
ཀྱང་བསྐང་བ་ཚིག་སྦྱོར་ལོགས་སུ་བསྒྲིགས་པ་རྣམས་ཀྱིས་ཐུགས་དམ་བསྐང་ཞིང་དེ་
ནས་ཕྱག་མཚན་རྣམས་ཡོད་ན་རྒྱས་བསྡུས་ཇི་ལྟར་རིགས་པས་དབུལ། ཁྱོད་བཞུགས་
མ་ལ་སོགས་སྐབས་སུ་གང་བབ་ཀྱིས་བསྟོད་སྐུལ་དང་། ཧཱུཾ། རྡོ་རྗེ་ནག་པོ་དཔལ་ལྡན་
ཞལ་བཞི་པ། །ཡབ་ཡུམ་འཁོར་དང་བཅས་པ་ཁྱེད་རྣམས་ལ། །རྡོ་རྗེ་འཆང་དབང་
འཕགས་པ་ཀླུ་སྒྲུབ་དང་། །ཞེས་པ་ནས། འབད་མེད་ལྷུན་གྱིས་གྲུབ་པའི་སྟོངས་གྲོགས་
མཛོད། །ཅེས་པའི་བར་གྱིས་དམ་ཚིག་གཉེར་དུ་གཏད་ཅིང་། ཕྲིན་ལས་འཆོལ་བ་མཁས་
གྲུབ་རྗེས་མཛད་པའང་བྱའོ། །དེ་ནས་བཟླས་པ་བྱ་བ་ནི། རང་ཡི་དམ་དུ་གསལ་
བའི་ཐུགས་ཀའི་ཧཱུཾ་ལས་སྔགས་ཕྲེང་མདོག་ནག་པོ་མེ་འོད་འཕྲོ་བ་བྱུང་ཞལ་ནས་ཐོན།
མགོན་པོའི་ཞལ་དུ་ཞུགས། ཐུགས་ཀའི་ཧཱུཾ་ལ་ཐིམ་པས་ཐུགས་རྒྱུད་བསྐུལ་ཞིང་འདོད་
པའི་ལས་སྒྲུབ་པར་བསམས་ལ་སྔགས་ཐུན་མང་དུ་བཟླ་ཞིང་། སྔགས་རིང་ཡང་སྒོས་
ཀྱི་དམིགས་པ་དང་བཅས་པས་ཅི་མང་དུ་བཟླས་ཏེ་ཡི་གེ་བརྒྱ་པ་ལན་གསུམ་བཟླས་
ལ་ལྷག་ཆད་ཁ་བསྐང་ཞིང་། སྐབས་སུ་གང་བབ་ཀྱི་ཕྲིན་ལས་ཀྱང་བཅོལ་(༥༦ན)ལ།
དེ་ནས་གཏོར་མ་ནང་མཆོད་ལྟར་བྱིན་གྱིས་བརླབས་ནས་འབུལ་བ་ནི། མགོན་པོ་
- 97 -

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ།
༼༦༽
འཁོར་དང་བཅས་པའི་ལྗགས་ཧཱུཾ་ལས་སྐྱེས་པའི་རྡོ་རྗེ་རྩེ་གཅིག་པ་དམར་པོ་འོད་ཀྱི་སྤུ་
གུ་ཅན་དུ་གྱུར་པས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་བསམས་ལ།
ཨོཾ་མ་ཧཱ་ཀཱ་ལ་ཀཱ་ལ་བི་ཀཱ་ལ། ར་ཊི་ཏ། ཌོ་བི་ནཱི། ཙཎྜ་ལཱི། རཀྵ་སཱི། སིང་ག་ལཱི། དེ་ལཱི་ས་
པ་རི་ཝཱ་ར་ན་མཿསརྦ་ཏ་ཐཱ་ག་ཏ་བྷྱོཿ་བི་ཤྭ་མུ་ཁེ་བྷྱཿ སརྦ་ཏད་ཁཾ་ཨུད་ག་ཏེ། སྤ་ར་ཎ་ཧི་
མཾ་ག་ག་ན་ཁཾ། གྲིཧྞ་དཾ་བཱ་ལིཾ་ཏ་ཡེ་སྭཱ་ཧཱ། ཞེས་པ་བདུན་གྱིས་གཏོར་མ་དབུལ། ཨཉྙཾ་
སོགས་ཀྱིས་མཆོད། ནང་མཆོད་ཀྱང་དབུལ། ཕྲིན་ལས་བཅོལ་བ་ནི། དཔལ་མ་ཧཱ་ཀཱ་
ལ། སྟོབས་འཕྲོག་ནག་པོ། ལྷ་ཆེན་དཔལ་འབར། གཙུག་ལག་ཁང་གི་སྲུང་མ། དུག་
གསུམ་ནད་ཀྱི་སྨན་པ། རྣལ་འབྱོར་ཡོངས་ཀྱི་དགྲ་ལྷ། རིག་འཛིན་ཡོངས་ཀྱི་སྲོག་ཤིང༌།
བདུད་འདུལ་ཡོངས་ཀྱི་དམག་དཔོན། སྲིན་པོའི་རྒྱལ་པོ་ལང་ཀ་མགྲིན་བཅུའི་གྲོང་
ཁྱེར་སུམ་བརྩེགས་རླག་པར་བྱེད་པ། ལྷ་མ་ཡིན་གྱི་བུ་མོ་ནམ་མཁའི་གློག་ཕྲེང་ཅན་ཐལ་
བའི་རྡུལ་དུ་རླག་པར་བྱེད་པ། དཔལ་རྡོ་རྗེ་ནག་པོ་ཞལ་བཞི་པ། ཡུམ་བཞི། ཞིང་སྐྱོང་
གི་ཚོགས་དཔག་ཏུ་མེད་པ། སྡེ་བརྒྱད་ཀྱི་ཚོགས་དཔག་ཏུ་མེད་པ། གཞན་ཡང་སྤྲུལ་
པའི་བཀའ་ཉན་ས་དང་བར་སྣང་ནམ་མཁའི་ཁྱོན་ཐམས་ཅད་གང་བ་ཁྱེད་རྣམས་ཀྱི་
དམ་རྫས་རྒྱན་དང་ལྡན་པའི་གཏོར་མ་འདི་བཞེས་ལ་སངས་རྒྱས་ཀྱི་བསྟན་པ་སྲུངས།
དགེ་༡༤༠
དཀོན་ཅོག་གི་དབུ་འཕང་བསྟོད། བླ་མའི་སྐུ་ཚེ་
སྲིངས། ཆོས་མི་ནུབ་པའི་རྒྱལ་མཚན་ཚུགས་(༥༦བ)ཁྱད་པར་དུ་ཡང་རྣལ་འབྱོར་པ་
བདག་ཅག་འཁོར་དང་བཅས་པ་ཐམས་ཅད་ཀྱི་འགལ་རྐྱེན་ཐམས་ཅད་གསོལ། མཐུན་
རྐྱེན་ཐམས་ཅད་སྒྲུབས། བསམ་པ་དང་སྦྱོར་བ་ཕྱིན་ཅི་ལོག་ཏུ་གྱུར་པའི་དགྲ་བགེགས་
གདུག་པ་ཅན་མི་དང་མི་མ་ཡིན་པ་ཐམས་ཅད་ཞི་བའི་སྒོ་ནས་འདུལ་བའི་ཕྲིན་ལས་
མཛོད་ཅིག །གལ་ཏེ་ཞི་བས་གདུལ་དུ་མ་འཚལ་ན། འཆིང་བྱེད་ཞགས་པས་གཡས་
- 98 -

ཆོས་སྐྱོང་གི་སྐོར། ༼ཨུ༽
ནས་ཆིངས། འཛིན་བྱེད་ལྕགས་ཀྱུས་གཡོན་ནས་ཟུངས། ཁ་རུ་ལག་པ་ཆུག །ལྟག་ནས་
བདུད་ཆོད། གདོང་ནས་མདངས་ཕྲོགས། བླ་སྲོག་གཉིས་དང་ཕྲོལ། ཁ་རཾ་ཁའི་ལས་
ལ་མཐུ་མ་ཆུང་། ཇི་ལྟར་བཅོལ་བའི་ལས་ཐམས་ཅད་ཐོགས་པ་མེད་པར་སྒྲུབས་ཤིག །
ཅེས་ཕྲིན་ལས་འཆོལ་ལོ། །དེ་ནས་རོལ་མོའི་སྒྲ་དང་བཅས་ཏེ་བསྟོད་པར་བྱ་བ་ནི། ཧཱུཾ།
སྲིན་པོའི་གཟུགས་ཀྱི་གདུག་པ་ཅན། །ཚར་གཅོད་བྱང་ཆུབ་སེམས་དཔའ་སྟེ། །གྲོང་
ཁྱེར་སུམ་བརྩེགས་འཇིག་པར་བྱེད། །ལེགས་ལྡན་ཁྱོད་ལ་བདག་བསྟོད་དོ། །འཇིག་
རྟེན་འདི་ན་རང་དབང་ཐོབ། །སྔོན་གྱི་བྲམ་ཟེས་སྨྲས་པ་ལྟར། །བཀྲ་ཤིས་མཆོག་གྲུབ་
བསམ་པར་བྱེད། །ཡིད་མྱུར་གཟུགས་ཅན་ཀུན་དུ་གྲགས། །འཇིགས་པར་བྱེད་ཅིང་
འཇིག་རྟེན་སྐྱོང་། །འཐབ་པའི་ཚེ་ན་རྟག་ཏུ་རྒྱལ། །གཤིན་རྗེའི་མ་མོས་མངོན་པར་
བསྟོད། །དར་གྱི་སྟོད་གཡོགས་སྔོན་པོ་ཅན། །སྡུག་དང་མི་སྡུག་ལུས་སུ་སྟོན། །མིག་
གིས་ཐམས་ཅད་དངངས་པར་བྱེད། མཆོག་ཏུ་དཔག་མེད་སེམས་བདེར་བྱེད། །སྙིང་
རྗེ་ལྡན་ཞིང་རབ་ཏུ་དགའ། །རྟག་ཏུ་ཁྱོད་ལ་བདག་གིས་བསྟོད། །ཅེས་དང་། ཧཱུཾ། ལྷུན་
གྲུབ་ཆོས་སྐུ་སྤྲོས་དང་བྲལ་བའི་དབྱིངས། །སྨྲ་བསམ་བརྗོད་དང་བྲལ་(༥༧ན)ཡང་འཇའ་
ཚོན་བཞིན། ཁྲོ་དང་བྲལ་ཡང་ཤིན་ཏུ་ཁྲོས་པ་ལྟའི། །རྟེན་འབྲེལ་སྣང་བ་མགོན་པོ་ཁྱོད་
ལ་བསྟོད། །བདེ་སྟོང་དབྱེར་མེད་ནམ་མཁའི་ངོ་བོ་ལ། །ཞལ་ཕྱག་བྲལ་ཡང་ཞལ་བཞི་
ཕྱག་བཞིའི་སྐུ། ཁ་དོག་མེད་ཀྱང་མདོག་ནག་སྲིན་པོའི་གཟུགས། །རྨི་ལམ་བཞིན་དུ་
སྣང་བ་ཁྱོད་ལ་བསྟོད། །ཧེ་རུ་ཀ་དཔལ་ལྷན་སྐྱེས་རོལ་པ་ནི། །མེ་ལོང་གཟུགས་བརྙན་
ཇི་བཞིན་རོལ་པ་ལ། །འདི་ནི་དཔལ་ལྡན་ནག་པོ་ཆེན་པོ་ཞེས། །རང་གིས་སེམས་ཀྱིས་
རི་བོར་བྱས་པ་ཉིད། །སྒྱུ་མ་མཁན་གྱིས་བྱས་པའི་གཤིན་རྗེའི་གཟུགས། །ཞལ་གདངས་
མཆེ་གཙིགས་སྣ་ཚོགས་མཚོན་ཆ་ཅན། །ཇི་བཞིན་རང་ངོས་མེད་ཀྱང་ཁྲོ་བོའི་གཟུགས། །
- 99.

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ།
༼༦༽
་ ་
ལྗང་ངོར་མཚོན་ཆས་བགེགས་འཇོམས་ཁྱོད་ལ་བསྟོད། །རང་བཞིན་མེད་ཀྱང་རྒྱལ་
བ་ཐམས་ཅད་ཀྱི། །བསྟན་པ་སྲུང་མཛད་ཁྲོ་བོའི་གར་སྟོན་པ། །བདེན་ཞེན་མེད་ཀྱང་
གཟུགས་བརྙན་སྐྱེས་བུ་ཡིས། །བྲག་ཅའི་དབྱངས་ཀྱིས་བསྟོད་བཞིན་ཁྱོད་ལ་བསྟོད། །
སྒྱུ་མའི་རྣམ་རོལ་ལས་བྱུང་སྲིན་མོ་བཞི། །མེད་བཞིན་སྣང་བས་བྱིས་པ་སྐྲག་བྱེད་བཞིན། །
བདེན་བཞིན་སྤྲོས་བྲལ་ཆོས་སྐུའི་སྣང་བརྙན་གྱིས། །བསྟན་པ་སྲུང་མཛད་ཡུམ་ཆེན་
བཞི་ལ་བསྟོད། །སྒྱུ་མའི་དམག་ཚོགས་ཡན་ལག་བཞི་པའི་ཚོགས། །མེད་བཞིན་ས་གཞི་
གང་བར་སྣང་བ་ལྟར། །རང་བཞིན་སྟོང་པའི་མཁའ་ལ་སྤྲིན་ཚོགས་བཞིན། །སྣང་བའི་
དམ་ཅན་འཁོར་ཚོགས་རྣམས་ལ་བསྟོད། །འདི་ན་མཆོད་དང་མཆོད་ཡུལ་མཆོད་པའི་
རྫས། །ངོ་བོས་གྲུབ་པ་རྡུལ་ཙམ་མ་མཆིས་ཀྱང་། །རྨི་ལམ་ཡུལ་ལ་རྨི་ལམ་སྐྱེས་(༥༧བ)བུ་
ཡིས། རོལ་བས་ཚིམ་པར་སྣང་བཞིན་ཁྱེད་ཀྱིས་བཞེས། །འདི་ན་མིག་འཕྲུལ་ལས་
བྱུང་སེང་གེ་ཡིས། །སྒྱུ་མའི་གླང་པོ་སྲོག་དང་ཕྲལ་བ་བཞིན། །གསད་བྱ་བྲལ་ཡང་
བསྟན་ལ་སྡང་བའི་དགྲ །རང་བཞིན་སྟོང་པའི་དབྱིངས་སུ་ཁྱོད་ཀྱིས་སྒྲོལ། །མེ་ལོང་ནང་
གི་སྒེག་མོའི་གཟུགས་བརྙན་གྱིས། །ཆགས་ལྡན་བྱིས་པའི་སྙིང་ལ་དགའ་སྐྱེད་བཞིན། །
བདེན་དངོས་བྲལ་ཡང་མཆོག་དང་ཐུན་མོང་གི །དངོས་གྲུབ་ཆར་ཆེན་ཕབ་པས་བདག་
ཚིམ་མཛོད། །ཅེས་བསྟོད་པ་བྱ་ཞིང་། །སྐུལ་དང་ཟློག་པ་སོགས་ཀྱང་སྐབས་དང་སྦྱར་
བ་བྱས་ལ་དུས་གཏོར་སོགས་ཀྱི་ཚེ་ན་གཏོར་མ་ཟོར་དུ་བྱས་ནས་དགྲ་ཕྱོགས་སུ་འཕང་
བའམ་སྤྱི་བཏབ་དང་བཅས་ཏེ་བཤགས་པ་སོགས་ཇི་ལྟར་རིགས་པ་ཕྱག་ལེན་དང་
བསྟུན་ནས་བྱའོ། །དེ་ནས་བྱིན་གྱིས་བརླབས་པའི་ཕྱི་ནང་གི་མཆོད་པས་མཆོད་དེ་
བསྟོད་པ་ཅི་རིགས་པ་བྱ། ཡིག་བརྒྱ་བཟླ། མ་རྙེད་ཡོངས་སུ་མ་ཤེས་དང་། །ཞེས་སོགས་
ཀྱིས་བཟོད་གསོལ་བྱ་ཞིང་། བསྔོ་བ་དང་སྨོན་ལམ་བྱའོ། །ཡེ་ཤེས་པ་གཤེགས་སུ་
- 100-

ཆོས་སྐྱོང་གི་སྐོར། ༼ཨུ༽
:་
གསོལ་བའམ། བྲིས་སྐུ་སོགས་ལ་བརྟན་བཞུགས་བྱས་ནས། ཤིས་པ་རྗོད་པ་ནི། ཧཱུཾ།
སྐལ་བཟང་འགྲོ་ལ་ཕན་དང་བདེ་བའི་དངོས། །འདོད་དགུར་སྦྱིན་མཛད་རྩ་བརྒྱུད་བླ་
མ་དང་། །རབ་འབྱམས་ཞིང་གི་དཔའ་བོ་མཁའ་འགྲོའི་གཙོ། །དཔལ་ལྡན་འཁོར་ལོ་
སྡོམ་པའི་བཀྲ་ཤིས་ཤོག །ཧེ་རུ་ཀ་དཔལ་ལྷན་ཅིག་སྐྱེས་པའི་དངོས། །སྲིད་གསུམ་
སྦྲག་མཛད་ཁྲག་འཐུང་ནག་པོ་ཆེ། །ཕྲིན་ལས་རྣམ་བཞིས་བསྟན་པ་སྐྱོང་མཛད་པའི། །
ལྷ་ཆེན་དྲག་པོ་ཞལ་བཞིའི་བཀྲ་ཤིས་ཤོག །མ་ལྟར་(༥༨ན)བརྩེ་ཞིང་སྲིང་ལྟར་གདུང་
བ་ཡིས། །བསྟན་འཛིན་བུ་བཞིན་སྐྱོང་མཛད་ཡུམ་ཆེན་བཞི། །བསྟན་དགྲ་རླག་བྱེད་དྲག་
ཤུལ་མཐུ་རྩལ་ཅན། །འཁོར་ཚོགས་དམ་ཅན་རྒྱ་མཚོའི་བཀྲ་ཤིས་ཤོག །ཅེས་ཤིས་པ་
བརྗོད་པར་བྱའོ། །དུས་གསུམ་རྒྱལ་བའི་ཕྲིན་ལས་གཅིག་བསྡུས་ནས། །བསྟན་པ་
བསྲུང་ཕྱིར་དྲག་པོའི་སྐུར་བསྟན་པ། །སྟོབས་འཕྲོག་ནག་པོ་ཡབ་ཡུམ་སྒྲུབ་པའི་ཐབས། །
ཡི་གེར་བཀོད་པའི་རྣམ་དཀར་ཕུང་པོ་དེས། །སྙིགས་མའི་དུས་འདིར་མ་དག་ཞིང་ཀུན་
ཏུ། །ལུང་རྟོགས་བསྟན་པའི་སྙིང་པོ་རྒྱས་བྱེད་ཅིང་། །དེ་ཡི་འགལ་རྐྱེན་སེལ་ཞིང་མཐུན་
རྐྱེན་ཀུན། །ནག་པོ་ཆེན་པོས་གཡེལ་མེད་སྒྲུབ་གྱུར་ཅིག །ཅེས་ནག་པོ་ཆེན་པོ་གདོང་
བཞི་པ་ཡབ་ཡུམ་མཆོད་གཏོར་འབུལ་བའི་རིམ་པ་ཁྲིགས་སུ་སྤེལ་བ་འདི་ནི་བསྟ་
པའི་རྩ་ལག་ཆོས་རྒྱལ་ངུར་སྨྲིག་འཛིན་པ་ནོར་འཛིན་ཆོས་རྒྱལ་ཆེན་པོའི་བཀས་བསྐུལ་
ནས་སྙོམས་ལས་པ་དགེ་འདུན་རྒྱ་མཚོའི་དཔལ་གྱིས་འོལ་ཁ་སྟག་རྩེར་བྲིས་པའོ། །